<!DOCTYPE html>

<html lang="en">
    <head>
        <meta charset="UTF-8">
        <title>背景图像的固定方式</title>
        <style type="text/css">
            .wrapper {
                border: 1px solid blue ; width: 80% ; height: 500px ; margin: 30px auto ;
            }
            .second {
                background-image: url("tengwangge.jpeg");
                background-repeat: no-repeat;
                background-position: top center ;
                background-attachment: scroll ;
                overflow: scroll ;
                text-align: center ;
            }
        </style>
    </head>
    <body>

        <div class="wrapper"></div>

        <div class="wrapper second">
            <div>豫章故郡，洪都新府。</div>
            <div>星分翼轸，地接衡庐。</div>
            <div>襟三江而带五湖，控蛮荆而引瓯越。</div>
            <div>物华天宝，龙光射牛斗之墟；</div>
            <div>人杰地灵，徐孺下陈蕃之榻。</div>
            <div>雄州雾列，俊采星驰。</div>
            <div>台隍枕夷夏之交，宾主尽东南之美。</div>
            <div>都督阎公之雅望，棨戟遥临；</div>
            <div>宇文新州之懿范，襜帷暂驻。</div>
            <div>十旬休假，胜友如云；</div>
            <div>千里逢迎，高朋满座。</div>
            <div>腾蛟起凤，孟学士之词宗；</div>
            <div>紫电青霜，王将军之武库。</div>
            <div>家君作宰，路出名区；</div>
            <div>童子何知，躬逢胜饯。</div>
            <div>时维九月，序属三秋。</div>
            <div>潦水尽而寒潭清，烟光凝而暮山紫。</div>
            <div>俨骖騑于上路，访风景于崇阿；</div>
            <div>临帝子之长洲，得天人之旧馆。</div>
            <div>层峦耸翠，上出重霄；</div>
            <div>飞阁流丹，下临无地。</div>
            <div>鹤汀凫渚，穷岛屿之萦回；</div>
            <div>桂殿兰宫，即冈峦之体势。</div>
            <div>披绣闼，俯雕甍，山原旷其盈视，川泽纡其骇瞩。</div>
            <div>闾阎扑地，钟鸣鼎食之家；</div>
            <div>舸舰弥津，青雀黄龙之舳。</div>
            <div>云销雨霁，彩彻区明。</div>
            <div>落霞与孤鹜齐飞，秋水共长天一色。</div>
            <div>渔舟唱晚，响穷彭蠡之滨；</div>
            <div>雁阵惊寒，声断衡阳之浦。</div>
            <div>遥襟甫畅，逸兴遄飞。</div>
            <div>爽籁发而清风生，纤歌凝而白云遏。</div>
            <div>睢园绿竹，气凌彭泽之樽；</div>
            <div>邺水朱华，光照临川之笔。</div>
            <div>四美具，二难并。</div>
            <div>穷睇眄于中天，极娱游于暇日。</div>
            <div>天高地迥，觉宇宙之无穷；</div>
            <div>兴尽悲来，识盈虚之有数。</div>
            <div>望长安于日下，目吴会于云间。</div>
            <div>地势极而南溟深，天柱高而北辰远。</div>
            <div>关山难越，谁悲失路之人？</div>
            <div>萍水相逢，尽是他乡之客。</div>
            <div>怀帝阍而不见，奉宣室以何年？</div>
            <div>嗟乎！时运不齐，命途多舛。</div>
            <div>冯唐易老，李广难封。</div>
            <div>屈贾谊于长沙，非无圣主；</div>
            <div>窜梁鸿于海曲，岂乏明时？</div>
            <div>所赖君子见机，达人知命。</div>
            <div>老当益壮，宁移白首之心？</div>
            <div>穷且益坚，不坠青云之志。</div>
            <div>酌贪泉而觉爽，处涸辙以犹欢。</div>
            <div>北海虽赊，扶摇可接；</div>
            <div>东隅已逝，桑榆非晚。</div>
            <div>孟尝高洁，空余报国之情；</div>
            <div>阮籍猖狂，岂效穷途之哭！</div>
            <div>勃，三尺微命，一介书生。</div>
            <div>无路请缨，等终军之弱冠；</div>
            <div>有怀投笔，慕宗悫之长风。</div>
            <div>舍簪笏于百龄，奉晨昏于万里。</div>
            <div>非谢家之宝树，接孟氏之芳邻。</div>
            <div>他日趋庭，叨陪鲤对；</div>
            <div>今兹捧袂，喜托龙门。</div>
            <div>杨意不逢，抚凌云而自惜；</div>
            <div>钟期既遇，奏流水以何惭？</div>
            <div>呜乎！胜地不常，盛筵难再；</div>
            <div>兰亭已矣，梓泽丘墟。</div>
            <div>临别赠言，幸承恩于伟饯；</div>
            <div>登高作赋，是所望于群公。</div>
            <div>敢竭鄙怀，恭疏短引；</div>
            <div>一言均赋，四韵俱成。</div>
            <div>请洒潘江，各倾陆海云尔：</div>
            <div>滕王高阁临江渚，佩玉鸣鸾罢歌舞。</div>
            <div>画栋朝飞南浦云，珠帘暮卷西山雨。</div>
            <div>闲云潭影日悠悠，物换星移几度秋。</div>
            <div>阁中帝子今何在？槛外长江空自流。</div>
        </div>

        <div class="wrapper"></div>

    </body>
</html>